
Auctore  Jacobo  Georgio  Playfair. 


PARS  PRIMA; 

PROOEMIUM. 

INFullUS  forsitan  morborum,  quibus  genus  hu¬ 
manum  in  regionibus  soli  propinquiori  subjectis 
vexari  solet,  ingenia  medicorum  magis  contor¬ 
sit,  aut  disceptationes  acriores  inter  eos  concita¬ 
vit,  quam  Febris,  hujus  tentaminis  argumentum. 
Et  dum  medici  solertes,  ad  cursum  morbi  per 
situs  et  annos  varios  notandum  facultate  omni 
potiti,  sententias  omnino  diversas  de  natura  ejus 
adhuc  vindicant ;  quomodo  in  praesidio  Calpensi 
anno  mdcccxiv  grassata  sit,  historiis  luci  jam 

a  editis 

editis  observationes  proprias  adjicere,  nobis  non 
inutile  visum  est.  Sic  enim  solummodo,  Natura 
iterum  atque  iterum  interrogata,  adventitia  dis¬ 
tinguere  et  vera  attingere  sperare  possumus. 

Cum  morbo  hic  tractando  nomen  imponere 
vellemus,  difficultates  haud  parvas  in  limine 
offendimus ;  omnia  enim  quibus  auctores  adhuc 
usi  sunt,  ut  Febris  remittens  biliosa ,  Febris 
pestilens ,  Febris  contagiosa ,  hypothesin  aliquam 
pro  basi  habentia,  suspecta  igiturque  evitanda 
sunt.  Omnes  autem,  morbum  hunc,  ac  febrem 
insulis  India*  Occidentalis  vulgo  flavam  dictam, 
eundem  esse  confirmant ;  et  quanquam  a  signo 
parvi  momenti  haec  appellatio  deducta  sit,  ea 
tamen,  quia  maxime  nota,  et  sententiam  nul¬ 
lam  propriam  comprehendente,  utemur.  Voca¬ 
buli  autem  tantum  usurpati  ad  ambages  verbo¬ 
rum  vitandas,  significatio  vera  ab  historia  morbi 
colligenda  est.  Imprimis  igitur,  historiam  mor¬ 
bi  posuimus ;  dein  methodum  medendi  et  ea 
quae  ad  cursum  ejus  coercendum  apta  invenimus ; 
cui  denique  animadversiones  aliquas  de  natura 
causisque  ejus  subjecimus. 

HISTORIA  MORBI. 

/  .  :  •  - . '  •  ..  *'\  : 

Morbi  imminentis  indicia  prima  erant,  lan¬ 
guor,  lassitudo,  exercitationis  consuetae  sive 
animi  sive  corporis  fastidium.  Status  hic  moles¬ 
tus,  antequam  apparerent  febris  symptomata,  fere 
per  horas  viginti  quatuor  permanebat ;  et  si  ad 
dies  tres  quatuorve  protraheretur  maximum  peri¬ 
culum  instabat.  In  exemplis  perpaucis,  quae  in¬ 
tra  horas  viginti  quatuor  lethalia  evaserunt,  mor¬ 
bus  aegrum  nullo  sensu  ingrato  praeeunte,  repente 
adortus  est. 

\ 

Paroxysmo  febris  jam  incoepto,  aeger,  dolore  lum¬ 
borum,  spasmis  surarum,  et  cephalalgia  seu  do¬ 
lore  violentissimo  fronti  et  oculorum  orbitis  in¬ 
sidente,  se  vexari  conquerebatur.  Cutis  sicca  et 
aspera,  tactui  caloris  pungentis  sensum  com¬ 
municabat.  Pulsus  plenus  et  celer,  sed  mollis. 
Oculi  sanguine  suffusi,  humidi  et  nitentes,  sti¬ 
mulum  lucis  ferre  nequibant.  Lingua  sicca  et 
os  aridum,  cum  siti  molesta.  Spiritus  celer 
et  laboriosus,  et  inspiratio  dolorem  lumborum 
tali  modo  adaugebat,  ut  non  minus  quam 

si 

si  adesset  pleuritis,  cohibebatur.  Ventriculus 
nausea  continua  vexabatur ;  quae,  vomitu  mate¬ 
riae  biliosae  viridis  per  intervalla  redeunte,  nihil 
levabatur.  Alvus  pertinaciter  adstricta;  urina, 
quantitate  parva,  colore  rubro.  Sensorii  functio¬ 
nes  nullo  modo  turbatae ;  nam  aegri,  quanquam 
invite  responderent,  quaestiones  tamen  medici 
optime  intelligebant,  et  dolorem  capitis  sermo¬ 
nem  impedire,  affirmabant.  Si  delirium,  ut  ali¬ 
quando  accidit,  a  principio  adesset,  prognosin 
valde  infaustam  praebuit. 

Haec  symptomata  sine  remissione  ulla  per  ho¬ 
ras  triginta  perdurabant,  et  quod  stadium  ‘pri¬ 
mum  morbi  vocare  velimus,  constituunt.  Ali¬ 
quando  rarius  autem  usque  ad  horas  etiam  quin¬ 
quaginta,  protrahebantur.  Symptomata  non  jam 
repente  desinebant,  sed  sensim  et  gradatim  ce¬ 
dentia,  in  stadium  secundum  speciem  omnino 
a  priore  diversam  exhibens,  transibant, 

In  hoc  stadio  minuebantur  cephalalgia  et  lum¬ 
borum  dolor  ;  cutis  minus  sicca  et  aspera  evade¬ 
bat  ;  et  aeger  solamen  magnum  se  experiri  affir¬ 
mans,  in  lecto  tranquillus  jacebat.  Si  vel  sponte, 
vel  remediis  adhibitis,  nunc  solveretur  morbus, 

pulsus 

pulsus  vires  servabat ;  lingua  lmmida  et  nitida 
fiebat ;  nausea  ventriculum  lacessere  desinebat ; 
alvus  facile  movebatur ;  et  paroxysmi  febris  vestir 
gium  nullum  sese  iterum  ostendebat.  Sed  mor¬ 
bo  adhuc  in  corpore  latente,  quanquam  cephalal¬ 
gia  et  inquietudo  aeque  levarentur,  tamen  ab  in¬ 
diciis  sequentibus,  malum  nondum  depulsum  esse, 
facile  colligendum  erat.  Pulsus  parvus  et  celerior 
evadebat ;  et  manebat  oculorum  suffusio  sangui¬ 
nea.  Lingua  humida  fiebat,  sed  crusta  alba  sordida 
obducta  ;  dum  ventriculus  a  ponderis  sensu,  et  per 
intervalla,  a  dolore  acuto  lancinante,  comitante 
nausea,  gravabatur.  Rebus  etiam  se  ita  male  ha¬ 
bentibus,  morbus,  remediis  et  semper  sine  pa¬ 
roxysmi  reditu,  cedebat ;  sed  tardius  et  difficilius, 
viribus  maxime  effractis,  convalescebat  aeger. 

Quando  autem  morbus  nullp  modo  debellare¬ 
tur,  per  paucas  horas  solummodo  solamen  vel  sta¬ 
dium  secundum  supradictum  durabat ;  et  stadium 
tertium,  ad  mortem  cum  symptomatis  mire  hor¬ 
rendis  ducens,  insequebatur.  Cutis  iterum  aspe¬ 
ra  et  sicca,  sed  non  ut  antea  calida  evadebat,  et 
colorem  fuscum-flavum  induebat.  Pulsus  parvus 
et  celerrimus  fiebat.  Oculi  speciem  foedam  huic 

morbo 

morbo  propriam,  vasis  sanguine  distentis  per  con  ¬ 
junctivam  fuscam  distributis,  assumebant.  Os 
absque  siti  siccum  ;  et  lingua  sordida,  apice 
margineque  solummodo  Aurantii  colore  vivido 
depictis,  lineas  nigras  a  radice  ad  apicem  de¬ 
currentes  ostendebat.  Spiritus  jam  difficillime 
trahebatur.  Ventriculi  conditio  adeo  infauste 
celebris  nunc  incipiebat.  Ponderis  sensus  supra 
notatus,  in  dolorem  violentum  lancinantem  a  ma¬ 
nu  epigastrio  imposita  maxime  aggravatum,  muta¬ 
tus  est ;  et  accedebat,  etiam  cum  dolore  aucto,  ma¬ 
teriae  viscidae  nigrae  (vulgo  vomitus  niger  vocatae), 
vomitus  fere  continuus.  Alvus  adstricta  mane¬ 
bat,  et  renibus  dolore  affectis,  urinae  secretio  sup¬ 
primebatur.  Sanguis  tunc  temporis,  quasi  sponte 
e  gingivis  manabat,  et  petecliiis  minutis  innu¬ 
meris  pectus,  scapulae,  dorsumque  maculabantur. 
Pulsus  denique  evanescebat ;  artus  frigebant ;  et 
aeger  sensorii  functionibus  integris  ad  ultimum 
potitus,  morbo  tandem  succumbit.  Terminatio 
morbi  haec  infausta,  inter  diem  tertium  et  quin¬ 
tum  evenire  solebat ;  duos  solummodo  intra  horas 
viginti  quatuor  abreptos  videre  nobis  contigit ; 

qui  diem  septimum  transgressi  sunt,  fere  omnes 
convaluerunt. 

Divisionis  in  stadia  tria,  qua  usi  sumus,  ratio 
facile  redditur  ;  symptomata  enim  in  genera  tria 
omnino  diversa  sese  disponunt.  Per  horas  ah  ini¬ 
tio  morbi  triginta,  dolor  capitis  immanis  et  suf¬ 
fusio  oculorum  sanguinea ;  per  horas  paucas  in- 

\ 

sequentes,  molestia  omnis  levamen ;  dein  ad  fi¬ 
nem  usque,  dolor  ventriculi  et  renum,  vomitus  ni¬ 
ger,  et  urinae  suppressio ;  symptomata  maxime 
eminentia  sunt.  Plic  nihil  remissioni  et  exacer- 
bationi,  i.  e.  symptomatum  quorundam  decessioni 
ac  reditioni,  consimile  videtur ;  sed,  e  contrario, 
symptomata  quae  levamini  insequuntur  speciem 
propriam  a  praeeuntibus  prorsus  alienam  praebent. 

Morbum  nunquam  convalescentem  iterum  ten- 

tasse,  notatu  dignum  est ;  recreatio  certe  ab  aegri- 

-  • 

tudine  saepissime  longa,  semper  autem  absque  ac¬ 
cessione  ulla  febrili  eveniebat.  Nec  ullum  jam 
ad  salutem  reversum  a  morbo  iterum  implicitum 
nobis  videre  contigit :  duo  autem  milites  Hispa¬ 
ni  se  symptomatis  iisdem  anno  mdccciv,  in  pago 
San  Roqiie  Calpi  proximo,  laborasse  dixerunt. 

Pueros 

Pueros  mitius  ac  rarius  morbus  adoriebatur ; 
ut  etiam  mulieres,  ni  gravidae  fuissent :  hae  au¬ 
tem  abortum  passae,  cito  a  morbo  conficiebantur. 


SECTIO  CADAVERIS. 

Ut  febris  symptomata  jam  descripta  quasi  va¬ 
riationem  nullam  ostendunt,  ita,  eadavere  secto, 
speciem  aeque  constantem  reperiebamus. 

Corporis  flavedo,  ante  mortem  fusca,  paucis 
horis  elapsis,  clara  eveniebat,  et  petechiae  innu¬ 
merae  minutae  per  superficiem  totam  sparsae 
sunt. 

Cranii  portione  amota*  dura  mater  subflava, 
cum  venis  paullo  turgidis,  conspiciebatur  ;  iri  ce¬ 
rebro,  ventriculi  omnes  seri  flavi  pauxillum  conti¬ 
nebant,  et  ventriculi  lateralis  plexus  choroides 
pallidus  et  quasi  expers  coloris  inventus  est. 

Thoracis  cavum  et  viscera  thoracica  nullo  modo 
morbo  affici  videbantur. 

In  abdomine  autem  res  se  aliter  habebant. 
Omentum  colore  flavo  imbutum  est.  Hepar 
nec  mole  nec  colore  mutabatur,  sed  incisum  po- 

ros  biliarios  multo  magis  solito  distinctos,  et 
bile  viridi  nigrescente  distentos  ostendit.  Cys¬ 
tis  fellea  maxime  contracta,  bilis  nigrae  viscidae 
paullulum  continebat ;  semel  solummodo,  aegro 
intra  horas  viginti  quatuor  mortuo*  bile  fluida  dis¬ 
tenta  inventa  est.  In  ductu  choledocho  com¬ 
muni  et  in  duodeno,  pauxillum  materiae  nigrae 
vomitui  nigro  simillimae  reperiebatur.  In  ven¬ 
triculo  autem  morbi  vestigia  vere  lethalia  sese 
ostendunt.  Eo  aperto,  nigrum  aliquid  cum 
floccis  ad  superficiem  natantibus  videtur.  Hoc 
amoto,  et  ventriculo  ipso  aqua  tepida  lavato,  tu¬ 
nicae  internae  partim  erosae,  partim  vasorum  coloris 
nigri  rete  obductae,  inflammatio  undique  patebat. 
Vestigia  inflammationis  in  duodenum  usque  per¬ 
veniebant.  Materia  nigra  in  ventriculo  inventa, 
insipida,  viscida  etunctuosa,  in  aquam  injecta,  va¬ 
sis  fundum  directe  petebat,  ibique  quasi  oleosa  fu¬ 
isset,  distincta  manebat.  Floccos  in  ea  natantes 
tunicae  ventriculi  internae  portiones  esse  inveni¬ 
mus.  Hic  notare  licet,  vomitum  nigrum  nullo 
modo  materiam  biliosam  esse  ;  signa  enim  sibi  pro¬ 
pria  ostendit,  et  vasorum  rete  supradictum  ma¬ 
teria  simili  distentum  videmus.  Dolor  etiam 

v>  ventriculi 

ventriculi  vomitum  nigrum  praecedit,  et  mate¬ 
riam  insipidam  ventriculum  sanum  nullo  modo 
afficientem  pro  tanti  mali  causa  habere,  minime 
possumus.  E  ventriculi  vasis  ideo  eum  effundi 
credimus,  etiam  a  laesione  eorum  insanabili  et 
pendere  eventum  morbi  infaustum  huic  signo 
semper  insecutum.  Aliquando  in  stadio  primo 
ventriculo  ejicitur  materies  fusca,  sed  amara,  et 
manifeste  biliosa :  et  sanationis  post  vomitum 
nigrum  exempla  ex  hoc  deducta,  nihil  valent  ad 
prognosin  a  vero  vomitu  nigro  infaustam  everten¬ 
dam. 

Lien  et  pancreas  semper  sana  inventa  sunt. 

lienum  autem  et  glandularum  supra  renes  mo¬ 
les  multum  adaucta.  Renes,  structura  interna 
laesa,  sanguine  fluido  impleti,  digiti  pressioni  levi 
cedebant. 

Vesica  urinaria  semper  vacua,  ne  cochleare  qui¬ 
dem  urinae  continens,  et  corrugata  inveniebatur. 

Quocunque  cadaver  a  scalpello  incisum  est, 
sanguis  fluidus  e  vasis  extremis  stillabat. 

Quamvis,  quae  de  morbi  causis  et  prophylaxi 
dicenda  sunt,  locum  hic  rite  oceupassent ;  tamen 
quia  de  bis  praecipue  inter  medicos  disceptatio 

est. 

est,  et  argumenta  nostra  a  morbi  gressu  dedu¬ 
cenda  sunt,  haec  ad  ultimum  referre  melius  vi¬ 
sum  est. 


DIAGNOSIS. 

9 

A  febre  cestiva ,  et  symptomatis,  et  anni  tem¬ 
pestate  distinguitur.  Illa  enim,  pulsum  validum, 
frequentem,  et  durum  ostendit ;  dolor  ad  verticem 
capitis,  absque  suffusione  oculorum  sanguinea, 
cum  delirio  feroci  vel  stupore  comitatur.  Symp¬ 
tomata  usque  ad  morbi  finem,  ventriculo  nullo 
modo  gravato,  cerebri  affectionem  morbidam  de¬ 
signant.  Cadaveris  sectio,  si  eventus  infaustus 
sit,  hoc  judicium  confirmat.  Febris  etiam  aestiva 
per  menses  Junium  et  Julium  sese  ostendit ;  fe¬ 
bris  autem  flava  semper  autumnalis,  nunquam  ante 
medium  mensis  Augusti  incipit. 

Etiam  a  febre  remittente  biliosa  communi  facile 

distinguitur.  Remissiones  enim,  seu  paroxysmi  re- 

% 

currentes,  in  febre  flava  nunquam  videntur.  Sine 
dubio  post  paroxysmum  ad  horas  triginta  produc¬ 
tum,  occurrit  levamen;  symptomata  autem  huic 

levamini 

levamini  accedentia,  a  praegressis  toto  coelo  diversa 
sunt :  qua  ratione  jam  in  morbi  historia,  nomine 
stadio ,  non  paroxysmo,  usi  sumus.  Febris  re¬ 
mittens  biliosa  communis  etiamsi  lenis  sit,  pa¬ 
roxysmos  plures  saepissime  ostendit :  febris  flava 
cursum  definitum  tenet ;  neque  ut  in  remittente 
accidere  solet,  relapsus  unquam  videntur.  De¬ 
nique,  in  febre  remittente  biliosa  communi  nun¬ 
quam  exstat  ventriculi  conditio,  quae  vomitui  ni¬ 
gro  originem  praebet.  Haec  ad  febrem  flavam  a 
remittente  biliosa  in  locis  iisdem  per  alios  annos 
occurrente,  distinguendam  sufficiunt.  Nullo  mo¬ 
do  autem  quaestionem,  annon  febris  flava  sit  gra¬ 
dus  remittentis  acerrimus  febremque  continu¬ 
am  simulans,  resolvere  valemus.  Medici  periti 
qui  per  multos  annos  ad  maris  Mediterranei  oras 
vixere,  morbos  gradu  solummodo  inter  se  differre 
affirmant,  et  in  Indiae  Occidentalis  insulis  haec 
sententia  ab  omnibus  fere  recepta  est ;  febris 
remittens  etiam,  locorum  quibus  febris  flava  se  per 
intervalla  ostendit,  morbus  autumnalis  communis 
est.  Nobis  e  contrario  febris  flavae  exemplum 
in  febrem  remittentem  transiens,  aut  remittentem 
etiam  acerrimam  febris  flavae  speciem  induentem, 

'  —  A  v  nunquam 

nunquam  videre  contigit.  Sin  in  nosologiae  syste¬ 
mate  inter  remittentes  eam  collocare  velimus,  haud 
dubium  quin  signa  adeo  sibi  propria  possideat,  ut 
pro  specie  distincta  recensenda  sit.  Revera  autem, 
eam  a  febre  remittente  communi  distinguere, 
maxime  interest,  cum  incolas,  remque  publicam 
modo  admodum  diverso  afficit. 

Inter  typhum  morbum  in  regionibus  calidis 
rarissimum,  et  febrem  flavam,  calor  auctus,  pulsus 
plenus,  functiones  sensorii  illaesae,  et  ventriculi 
conditio  propria,  diagnosin  facilem  reddunt.  Fe¬ 
bris  flava  etiam  in  mensibus  calidis  oritur,  dum 
typhus  a  frigore  hyemali  fovetur,  et  incipiente  ca¬ 
lore  desinit. 

Pestis  intra  horas  viginti  quatuor  exanthemata 
ostendit,  et  ita  facile  dignoscitur. 

Febrem  flavam  ab  omni  alia  accurate  discer¬ 
nere  maxime  interest :  res  publica  enim  ab  ortu 
ejus  detrimentum  incredibile  accipit.  Commea¬ 
tus  cum  gente  omni,  morbo  exstante  et  usque 
ad  menses  quatuor  vel  sex  post  cessationem  ejus, 
a  legibus  quarentence  intercluditur :  mercato¬ 
rum  negotia  consistunt,  ideoque  rerum  omnium 
pretia  augentur*  Medicum  igitur,  nisi  satis 

constet 

constet  morbum  progredi  et  indies  ingravescere, 
rei  declarationem  festinare  minime  oportet :  sed 
declaratione  facta,  ad  vim  morbi  compescendam 
omni  modo  enitendum  est.  In  Alicante  anno 
mdcccxiii  milites  septem  febre  flava  impliciti 
sunt,  sed  pluviis  abundanter  supervenientibus, 
et  noxiis  quibusdam  statim  amotis,  morbus, 
nihilo  de  ortu  ejus  publice  dicto,  evanuit. 


PROGNOSIS. 

AVtas  infantilis ;  diaphoresis  versus  stadii  pri¬ 
mi  finem  incipiens  ;  febris  symptomata  omnia 
in  stadio  secundo  evanescentia ;  alvus  laxa  cum 
urinas  secretione  libera ;  salivae,  ab  hydrargyri  usu, 
secretio  aucta  ;  omnia  eventum  felicem  indicant. 
Morbo  quoque  ulterius  progresso ;  si  pulsus  ad 
stadii  tertii  principium  usque  vires  servet,  si  cutis 
flavedinem  vividam,  puram,  calore  mediocri  per¬ 
stante,  ad  diem  quartum  ostendat,  vel  si  febris 
post  diem  sextum  protrahatur,  aegri  ad  salutem 
reditum  sperare  possumus. 


Graviditas ; 

Graviditas ;  morbus  vel  repente  et  acriter  in¬ 
vadens,  vel  per  dies  plures  insidiose  serpens  ;  de¬ 
lirium  cito  apparens ;  anxietas  vehemens  cum 
voce  mutata ;  epistaxis  in  stadio  primo  occurrens  ; 
alvus  pertinaciter  adstricta ;  pulsus  in  stadio  se¬ 
cundo  debilis  evadens,  cum  ventriculi  dolore  ob¬ 
tuso  sive  oppressione ;  omnia  sunt  signa  infausta. 
In  stadio  tertio,  urinae  suppressio  cum  dolore  re¬ 
num,  et  dolor  ventriculi  lancinans  a  pressu  auc¬ 
tus,  periculum  maximum  indicant ;  et  aegrum  vo¬ 
mitu  nigro  correptum,  iterum  convalescentem  vi¬ 
dere  nobis  nunquam  contigit. 


METHODUS  MEDENDI. 

Sanguinis  missio  e  bracliio  vix  non  letha- 
lis,  ex  arteria  temporali  maxime  periculosa  a  me¬ 
dicis  praesidii  Calpensis  existimabatur:  et  febre 
anno  mdcccxiv  exorta,  legionum  quae  eo  nuper 
accessissent  chirurgi,  ad  venaesectionem  evitan¬ 
dam  statim  monebantur.  Eos  huic  consilio  pa¬ 
ruisse  facile  intelligetur ;  quis  enim  morbum  no¬ 
vum  aggrediens,  medicorum  qui  illum  per  vices 

repetitas 

repetitas  observassent,  sententiam  neglexisset  ? 
De  hoc  remedio  igitur,  neque  a  nobismet  neque 
ab  aliis  adhibito,  certi  nihil  dicere  possumus. 
Epistaxis  in  stadio  primo  occurrens  certe  semper 
infausta  erat,  et  cephalalgia  lavationibus  frigidis  fa¬ 
cile  cedebat ;  sed  ventriculus  semper  congestionis 
et  inflammationis  notas  evidentes  ostendebat. 
Cum  huic  adjicitur,  medicos  multos  in  Indiae  Oc¬ 
cidentalis  insulis  venaesectionem  plurimum  prod¬ 
esse  affirmare,  effectus  ejus  experiri  operae  pre¬ 
tium  nobis  esse  videtur.  Si  etiam  febres  au¬ 
tumnales  communes  maris  Mediterranei  plagis 
infestas  respiciamus,  venaesectionem  moderate  et 
sub  initio  morbi  adhibitam,  remedium  praestan- 
tissimuin  esse  inveniemus. 

Vomitoria  omnia,  dum  ventriculi  irritabilitas 
ab  initio  talis  sit  ut  tartratis  antimonii  dosis 
minima  vomitum  nullo  modo  compescendum  ex¬ 
citet,  periculum  gravissimum  afferunt. 

Diaphoretica  eodem  modo  ac  vomitoria,  cute 
arida  manente,  ventriculum  male  afficiunt,  ideo- 
que  aeque  evitanda  sunt.  Haustus  tamen  effer¬ 
vescentes  e  carbonate  ammoniae,  et  succo  citri  me¬ 
dicae 

dicae  praeparati,  sitim,  nauseam,  et  aliquando 
etiam  calorem  minuebant. 

Cathartica  etiam  spem  nostram  fefellerunt. 
Fortiora  enim  quasi  semper  a  ventriculo  rejecta 
sunt,  et  mitiora  ad  alvum  solvendam  inefficacia 
evaserunt.  Pilulae  ex.  gr.  e  Cucumeris  colocyn¬ 
thidis  extracto  et  submuriate  hydrargyri  praepa¬ 
ratae  raro  alvum  movebant,  saepissime  vomitum 
ciebant. 

Aquae  frigidae  affusio,  quia  aegro  valde  ingrata 
erat,  et  morbi  cursum  nullo  modo  sistere  videba¬ 
tur,  post  tentamina  quaedam  omissa  est. 

Cum  igitur  sanguinis  missio  letlialis  diceretur, 
aquae  frigidae  affusio  morbum  amovere  non  vale¬ 
ret,  et  cathartica  quibus  in  praesidio  maxime  con- 
fidebatur  parum  prodessent,  submuriatis  hydrar¬ 
gyri  in  dosi  refracta  exhibiti  vim  experiri  decre¬ 
vimus.  Submuriatis  hydrargyri  igitur,  donec  de¬ 
cessisset  febris  vel  impenderet  vomitus  niger,  gra¬ 
na  singula  in  horas  data  sunt.  Diaphoresis  lenis 
cum  cutis  relaxatione,  et  alvi  adstrictio  diminuta, 
morbum  remedii  viribus  cedere  indicabant.  Sub 
initio,  nondum  administrato  submuriate  hydrar¬ 
gyri,  purgantia  omnia  nauseam  vomitumve  exci- 

c  tabant, 

tabant,  et  ad  alvum  solvendam  inefficacia  inve¬ 
niebantur  ;  hoc  autem  medicamine  per  horas  quas¬ 
dam  exhibito,  dejectiones  copiosas,  materias  nigras 
foetidas,  a  catharticis  mitioribus  eliciebantur.  Ex 
his  oleum  ricini,  oleum  ricini  cum  tinctura  cassiae 
sennae,  rheum  palmatum,  supertartras  potassas, 
infusum  sennae  compositum,  ventriculo  minus  in¬ 
grata  ideoque  magis  idonea  erant. 

In  gingivas  liydrargyrus  actionem  suam  saepe 
leniter  exercebat ;  salivae  fluxus  autem  raro  se 
ostendebat,  et  quia  refectionem  ab  aegritudine 
jam  satis  lentam,  difficiliorem  reddidisset,  febre 
cessante,  remedium  extemplo  omittebatur.  Multi 
hydrargyrum  in  hac  febre  ut  catharticum  solum¬ 
modo  aliquid  beneficii  adferre,  nostro  autem  ju¬ 
dicio,  minus  recte  arbitrantur :  eum  enim  in  do- 
sibus  magnis  adhibitum,  et  per  se  et  aliis  purgan¬ 
tibus  conjunctum,  ad  alvum  solvendam  omnino 
inefficacem  invenimus.  Submuriati  hydrargyri 
igitur  in  dosi  refracta  horis  singulis  administrato, 
catharticis  ad  alvum  solvendam  et  remediis  variis 
ad  symptomata  adgravantia  summovenda  simul 
adhibitis,  maxime  confisi  sumus. 


Corporis 

Corporis  totius  lavationes  tepidae  ex  aqua  et 
aceto,  calorem  anxietatemque  minuebant,  et  aegris 
gratissimae  erant.  Lotiones  ex  aqua  frigida  vel 
e  muriatis  ammoniae  solutione  recens  facta,  capiti 
(capillitie  prius  abrasa)  applicatae,  plerumque  ce¬ 
phalalgiae  in  initio  morbi  admodum  molestae  fi¬ 
nem  imponebant  :  si  autem  non  cederet  dolor, 
epispastica  nuchae  admota  spem  nunquam  fefelle¬ 
runt.  Enemata,  prius  laxantia,  dein  cum  magno 
aegri  solamine  emollientia,  frequenter  injicieban¬ 
tur.  Diluentia,  ut  oryzae  sativae  vel  hordei  de¬ 
cocta,  per  totum  morbi  cursum  ad  libitum  sub¬ 
ministrata  sunt.  Fomenta  epigastrio  applicata, 
et  opium  forma  pilulae  subinde  datum,  nauseam 
et  ventriculi  dolorem  versus  stadii  secundi  fi¬ 
nem  imminentia,  aliquando  averterunt.  Fo¬ 
menta  etiam  lumbis  admota,  et  spiritus  aetheris 
nitrosi  intrinsecus  exhibitus,  dolorem  renum  et 
urinae  suppressionem  in  hoc  stadio  impendentem 
saepe  amovebant;  et  ad  haec  symptomata  ut 
etiam  ventriculi  affectiones  supradictas  sublevan¬ 
das,  sinapismi  pedibus  applicati  auxilium  haud 
spernendum  adferebant.  Ad  vomitum  nigrum 

compescendum 

compescendum  remedia  omnia  quae  experti  sumus, 
prorsus  inutilia  evaserunt. 

Quando  morbus,  aut  remediis  devictus  aut 
sponte  sua  in  stadio  primo  vel  secundo  decederet, 
febris  symptomata  omnia  penitus  evanuerunt, 
nec  unquam  sese  iterum  ostenderunt.  Septi¬ 
manae  autem  tres  quatuorve,  antequam  aeger 
omnino  revaleret,  plerumque  elapsae  sunt.  Sub 
initio  vinum  rubrum  vel  tinctura  cinchonae  et 
jusculum  bovinum  alterne  hora  quaque  tertia 
administrata  sunt ;  temporis  intervallo  et  jusculi 
quantitate  gradatim  auctis,  ut  cibi  appetentia  et 
vires  redeuntes  indicabant. 

Si  autem  morbus  usque  ad  stadii  tertii  princi¬ 
pium  progressus  sit,  aeger,  viribus  maxime  ef¬ 
fractis,  haud  facile  ad  salutem  rediit.  Vinum 
et  jusculum  in  horas  alterne  in  dosi  parvula 
exhibere,  et  nisum  omnem  vel  minimum,  se¬ 
dulo  evitare  necesse  erat ;  aegrum  enim  quem 
famulus  incaute  in  lecto  sedere  fecisset,  syncope 
e  qua  difficillime  reversus  est,  instanter  correp¬ 
tum  vidimus.  Cum  autem  stratorum  linteorum 

N 

mutatio  frequens  aegro  solatium  magnum  praebe¬ 
ret,  eum  super  stratum  inferius  jacentem,  in  lec¬ 
tum 

tum  alterum  transferre  necesse  erat.  In  valetu¬ 
dinario  militari,  aeris  mutationem  liberam  et 
munditiem  summam  omni  cura  conservatas  fuis¬ 
se,  facile  intelligetur. 


PARS  SECUNDA, 

Moebi  historia,  et  medendi  methodo  recensi¬ 
tis  cursum  legesque  ejus  describere  pergimus. 
Ita  ad  quaestionem  diu  inter  medicos  agitatam, 
contagio  an  miasmate  morbum  originem  trahere, 
ducimur ;  et  inde  ad  prophylaxin  ab  ea  penden¬ 
tem. 

In  Aprilis  mense,  anno  mdcccxiv,  Legio  Dil- 
lonensis,  cui  chirurgi  primarii  munere  fungebar, 
e  gente  Italica  Gallicaque  constituta,  ad  Calpen 
appulit ;  et  ibi  usque  ad  mensem  Januarii  anno 
sequente,  quando  milites  domum  dimissi  sunt,  in 

i 

praesidio  permansit. 

Incipiente  mense  Augusti,  comitante  medico 
quodam  civili,  inspectionem  feci  cadaveris  Hispa¬ 
ni  qui  febri  suspectae  mox  succubuisset.  Signa 

quidem, 

quidem,  ac  ea  in  cadaveris  sectionis  capite  descrip¬ 
ta,  penitus  eadem  erant ;  atque  ratione  reddita, 
praefectus  medicus  praesidii  primarius,  morbum  fe¬ 
brem  epidemicam  fuisse,  extemplo  pronunciavit. 
Hispani  illius  socii  omnes,  munimentis  publicis 
occupati,  in  Isthmo  ( Neutral  Ground  dicta)  hu¬ 
mili,  arenosa,  inter  rupem  et  terram  continentem 
sita,  sub  tentoriis  illico  dispositi  et  arcte  cus¬ 
toditi  sunt  ;  nullus  tamen  morbus  apud  hos 
apparuit.  Die  mensis  ejusdem  decimo  nono, 
militis  in  Legione  Dillonensi  uxor,  casulam  prope 
contubernia  militum  superiora  habitans,  febre 
correpta,  et  ex  edicto,  statim  cum  marito  ad 
lazarettum  missa  est.  Ibi  revaluit,  viro  prorsus 
incolumi  evadente.  Die  mensis  ejusdem  vige¬ 
simo  octavo,  eadem  fere  praesidii  regione,  mu¬ 
sicorum  princeps  uxorque  sua,  aegrotare  incoe- 
perunt.  Quatriduo  insequente,  e  contuberniis 
ipsis,  milites  gregarii  septem  ;  post  primum  qui¬ 
dem  Septembris  septem  octove  indies ,  et  gra¬ 
vius  quam  priores  febrientes,  in  valetudinarium 
legionis  admissi  sunt. 

Quoniam  autem  morbus  nondum  in  alia  qua¬ 
vis  praesidii  legione  sese  monstrasset,  nec  nisi  levi¬ 
ter 

ter  inter  incolas  grassata  esset,  verisimile  visum 
est,  nos,  re  sedulo  indagata,  ad  causam  illius  pe¬ 
culiaris  aegritudinis  milites  vexantis  pervenire 
posse  ;  et  quaestione  ad  hoc  instituta,  quae  sequun¬ 
tur  tandem  constabant. 

Imo,  Legio  in  duas  fere  aequales  partes  divisa 
est ;  una  in  statione  humili  ( Town  Rcinge ), 
altera  in  altiorc  ( JBlue  JBarracks  et  Castle 
Sheds)  disposita,  quae  quotidie  ad  exercitandum 
commiscebantur  ;  morbus  nihilominus  milites 
tantum  in  statione  superiore  infestavit. 

2do,  Etiamsi  milites  super  lectulos  laneos  bi¬ 
ni  dormirent,  morbus  febrientium  contubernales 
haudquaquam  adoriri  solitus  est. 

3tio,  Famuli  valetudinarii  legionis,  quan- 
quam  aegris  perpetuo  communicantes  incolumes 
manserunt. 

4to,  Legionis  Ilollensis  milites  anno  quodam 
praeterito,  necnon  milites  anno  praecedente 
mdcccxiii,  contubernia  eadem  occupati,  ab 
eodem  morbo  gravissime  affecti  sunt. 

5to,  Regio  rupis  meridionalis  ( south  dicta), 
etiamsi  commercium  cum  oppido  nullo  impedi¬ 
mento 

mento  inhibitum  fuisset,  a  morbo  semper  libera 
perstitisset. 

6to,  In  primis  morbi  exemplis,  nihil  ne  mini¬ 
mum  fuit,  quod  homines  contagio  objectos  fuisse, 
indicaret. 

His  omnibus  perpensis,  febris  causam  huic  re¬ 
gioni  propriam  esse  credidimus;  et  legionis  de¬ 
cessum  a  situ  insalubri,  remedium  quasi  mali 
unicum  esse  monuimus.  Universa  vero  praefec¬ 
torium  a  praetorio  sive  medicorum  sive  milita¬ 
rium,  sententia  contagium  subesse  ;  et  incommo¬ 
dum  illatum  a  legione  tota  muneribus  publicis 
amota,  monitum  nostrum  irritum  fecerunt.  Mor¬ 
bo  autem  celerius  grassante,  monitum  itera¬ 
vimus  ;  et  denique  ut  experimentum  proposi¬ 
tum  instituere  liceret,  impetravimus  ;  legioque 
statim  sub  tentoriis  in  isthmo  supradicto  dis¬ 
posita  fuit.  In  prato,  sola  nimirum  hujus 
isthmi  plaga  virescente,  paucis  tantum  pedibus 
supra  mare  ubique  loci  sublato,  castra  metata 
sunt.  Primo  et  secundo  die  milites  viginti  sep¬ 
tem  febricitare  coeperunt ;  sed  hos  vel  ante  situm 
mutatum  vel  dum  oppidum  cibum  quaerentes  in- 
trassent,  morbo  implicitos  fuisse  judicavimus,  fi- 

ducineque 


DE  FEBRE  FLAVA  CALPEN  SI. 


25 


duciaeque  igitur  nihil  amisimus.  Praefectus  rei 
cibariae  commeatum  castris  adferre  jubetur,  et  mi¬ 
litibus  oppido  omnino  interdictum  est.  Ex  hoc 
die  milites  etiamsi  liberrime  oppidanorum  com¬ 
mercio  usi,  oppido  tamen  ipso  prohibiti  incolu¬ 
mes  manserunt.  Hoc  modo,  Septembris  die  vi¬ 
gesimo  secundo  dum  numerus  indies  aegrotan¬ 
tium  maximus  esset,  et  post  spatium  dierum  vi- 
ginti  sex,  militibus  jam  centum  et  viginti  morbo 
implicitis,  febris  interrupta  est. 

Dum  Legio  Dillonensis  valetudine  optima 
gaudebat,  oppidani  gravissime  eodem  morbo  la¬ 
borare  coeperunt.  Manipuli  quoque  e  Legionibus 
26 te,  60ma  et  67ma,  ut  Dillonensis  vices  suffi¬ 
cerent,  oppidum  intrare  jussi,  confestim  et  adeo 
acriter  febre  correpti  sunt,  ut  brevi  domum  ad 
regionem  meridionalem  redire  coacti  sunt.  Le¬ 
gio  60ma,  quae  maxime  laborabat,  Dillonense  ut 
locum  ei  cederet  naves  onerarias  conscendere  im¬ 
perata,  isthmum  petere  jussa  est :  atque  adeo  cer¬ 
tum  fuit  remedium,  ut  ne  unus  quidem  post  ad¬ 
ventum  suum  febricitavit.  Milites  navibus  in 
sinu  detentis  impositi,  salute  optima  quoque  ga¬ 
visi  sunt.  Inter  oppidanos  interea,  atque  milites 

d  officii 

officii  quotidiani  causa  praesidio  relictos,  per  duos 
fere  menses  morbus  acriter  insaeviit :  tum  denique, 
pluviis  abundanter  supervenientibus,  paucis  die¬ 
bus  evanuit,  locumque  ejus  usurpavit  febris  re¬ 
mittens  biliosa  communis.  Hic  notandum  est, 
regionem  meridionalem  per  totum  hoc  spatium 
immunem  mansisse ;  quamvis  commercium  cum 
urbe  liberum  fuisset,  militesque  omnes  morbo  im¬ 
pliciti,  ad  contubernia  et  dein  ad  valetudinaria  in 
hac  regione  sita  missi  sint. 

Hujus  tempestatis  molestissimae  historiam  mis¬ 
sam  facere  nequimus,  quin  grates  prius  agamus 
praefecto  medico  praesidii  primario,  Domino  Fra- 
ser,  qui,  etiamsi  diversissimae  sententiae  faveret, 
lubenter  tamen  nobis  in  omnibus  auxilium  prae¬ 
buit.  Scientiam  quoque  et  alacritatem  adjutoris 
nostri  legionarii  Domini  Caroli  Gemmellaro 
silentio  praeterire  nefas  esset ;  quae  in  peste  etiam 
Corcyria  jam  eluxere,  et  brevi  ni  multum  falli¬ 
mur,  eum  medicorum  Cataneae  suae  Siciliae  Athe¬ 
narum,  principem  constituent* 

Febrem  flavam,  morbum  incerto  intervallo 
apparentem,  et  latissime  inter  populos  grassan- 
tem,  originem  ducere  a  contagio  quodam  vene¬ 
fico,  diu  creditum  est ;  neque  mediocri  laborabant 
opprobrio,  qui  primum  sententiam  contrariam 
tueri  ausi  sunt.  Re  tamen  accuratius  indagata, 
pluribusque  observationibus  memoriae  traditis, 
sententia  tam  diu  recepta,  dubia  tandem  visa  est, 
atque  nunc  quidem  per  magnam  orbis  terrarum 
partem  omnino  negatur.  In  Calpe  autem  anno 
mdcccxiv,  haec  opinio  imperium  adhuc  imminu¬ 
tum  obtinebat ;  et  rationes  de  febre  hujus  anni  a 
medicis  legionum  redditae,  praebent  exemplum 
primum  plurium  contra  contagium  nitentium. 
Ex  his,  numero  septemdecim,  duodecim  conta¬ 
gium  nullum  adfuisse  argumentis  confirmare  in¬ 
venimus. 

Locum  quidem  ad  effluvia  noxia  gignenda, 
nullum  unquam  urbe  Calpensi  aptiorem  vidimus. 
Vicos,  propter  sordes  omnigenas  in  certis  locis  ex 
municipalium  jussu  collectas,  et  ibi  putrescentes, 

nemo  absque  summa  molestia  perambulare  po¬ 
tuit.  Lanienae  reliquiae  et  fuci  marini  sub  moe¬ 
nia,  solis  marisque  actioni  alterne  subjecta,  com¬ 
putrescere  sinebantur ;  et  fossae  siccae  pro  hortis 
cultae,  oleribus  marcescentibus  semper  scatebant. 
Aeris  transcursus  maxime  impeditur,  aedificiis, 
propter  solum  angustum  et  inaequale  per  angi¬ 
portus  miseros  ordine  nullo,  dispositis;  et  quia 
aedes  magni  locantur,  pauperes  plures  in  do¬ 
mos  singulas  sese  conferre  coguntur.  Aqua 
etiam,  ob  fontium  penuriam,  multi  constat,  et 
omnia  ita  immunditiae  favere  videmus.  Ne  ma¬ 
lum  verbis  exaggerare  videamur,  hic  referre  li¬ 
cebit,  legatos  a  Britannia  Calpen  anno  mdcccxiii 
ad  morbi  causam  investigandam  missos,  eadem 
etiam  apertius  rescripsisse. 

Ventus  Eurus  diu  flaverat  :  a  quo,  oppi¬ 
dum  propter  situm  peculiarem  minime  venti¬ 
latur.  Eurus  enim  dorsum  vel  partem  rupis 
posteriorem  flagellat,  et  inde  per  distantiora  con¬ 
tortus,  oppido  interim  ad  mediam  partem  occi¬ 
dentalem  aedificato,  intacto  latente,  in  sinu  tur¬ 
bines  procellasque  violentas  excitat.  Thermo- 
metrum  inter  80mum  et  90mum  gradum  caloris 

ad  umbram  indicabat,  et  solis  radii  a  rupe  reflexi 
aeris  temperiem  vehementer  augebant.  Regio 
meridionalis  rupis  paullatim  deorsum  cliva,  et 
isthmus  undique  nudus,  Euro  patent ;  qui  aequor 
verrens,  vel  die  torrido,  temperiem  modicam  prae¬ 
stare  solet. 

Haec  ad  febrem  endemicam  gignendam,  iis  sal¬ 
tem  maris  Mediterranei  littoribus  assuetis,  causae 
satis  efficaces  apparebunt.  I11  plurimis  enim 
locis  febribus  endemicis  obnoxiis,  paludem  quae 
miasmati  originem  praebeat,  frustra  requirimus. 
Ita  in  Zancle ,  milites  Legionis  Vicesimae  Eques¬ 
tris  casulas  occupantes  ad  ripam  arenosam  alvei 
torrentis  hiemalis  per  novem  menses  quotannis 
exarescentis,  a  febre  remittente  graviter  adorti,  se¬ 
des  deserere  coacti  sunt.  In  agro  Romano  re¬ 
mittentibus  autumnalibus  infami,  solum  e  topho 
siccissimo  sine  ullo  stagnorum  vestigio  constat. 
Quum  Britanni  insulam  Corsicam  tenebant,  fe¬ 
bris  remittens  autumnalis  villas  cuidam  diu  infes¬ 
ta  fugata  est,  cisterna  in  tabulato  domus  infe¬ 
riori  vetere  emundata.  Semina  febris  endemicae 
autem  ad  Calpen  existere  re  ipsa  evincitur ;  annis 
enim  quibus  febris  flava  se  non  ostendit,  febris 

remittens  autumnalis  et  saepe  pessimae  indolis 
dominatur.  Hoc  nemo  inficias  ibit. 

Natura  miasmatum  quae  febres  excitant  adhuc 
omnino  ignota,  de  causa  febris  flavae  propria  nihil 
conjicere  volumus :  hoc  solum  pro  certo  habemus, 
calorem  maximum  et  ventum  Eurum  diuturnum 
per  littora  maris  Mediterranei  ab  Alicante  ad 
Gades  usque  adventum  ejus  comitari.  Anno 
mdcccxiy,  Eurus  tam  diu  et  violenter  saeviebat, 
ut  tentoria  nostra  everteret,  et  fluctibus  excita¬ 
tis,  portionem  isthmi  bis  submergeret. 

Nunc  ad  leges  quae  febris  flavae  cursum  re¬ 
gere  solent  animum  vertere  opus  est,  ut,  an  fe¬ 
bris  endemicae  an  contagiosae  ingenio  magis  con¬ 
sentiant,  videamus.  Febris  flava,  tametsi  liaud- 
quaquam  quotannis  occurrens,  anni  quidem  ea¬ 
dem  tempestate  semper  se  ostendit.  Haec  tem¬ 
pestas  mensis  Augusti  est,  eadem  qua  annis  com¬ 
munibus  apparet  febris  endemica  cui  regio  ob¬ 
noxia  est ;  et  perinde  ac  endemica,  nec  minus 
certe,  frigore  adventante  evanescit.  Contagium, 
e  contrario,  modico  tantum  calore  fovetur ;  adeo 
ut  Pestis  ipsa,  tropicos  intrare  nequeat,  et  Ty¬ 
phus 

phus  regionum  frigidarum  morbus,  in  calidis  ra¬ 
rior  et  multo  minus  contagiosus  exstat.  Febris 
flava  periculum  nullum  affert,  commercio  etiam 
liberrimo  cum  incolis  permisso,  si  sedem  morbi 
intrare  vitemus.  Ita  legiones  (Dillonensis  et 
sexagesima)  ad  isthmum  translatae,  atque  rupis 
regionis  meridionalis  incolae,  ex  commercio  oppi¬ 
danorum  interim  morbo  laborantium,  nullo  in¬ 
commodo  affectae  sunt.  Compertum  est,  febrem 
flavam  post  plures  annos  ad  eandem  regionem  re¬ 
deuntem,  ad  eosdem  situs,  nempe  in  urbe  vicos, 
in  rure  pagos,  mira  quadam  constantia  redire ;  et 
inde  ad  locos  proximos  paulatim  proserpere.  Ita 
in  Alicante  castellum  Sanctae  Barbarae,  in  Carta- 
gena  castellum  Galeras,  loca  a  contagii  suspicione 
liberrima,  sed  vento  Euro  per  stagna  proxima  af¬ 
flanti  maxime  subjecta,  insaluberrima  et  febri  fla¬ 
vae  obnoxia  sunt.  Quin  et  salus  optima  valetudi¬ 
narii  famulorum  et  medicorum  militarium  in  re¬ 
gione  meridionali  habitantium,  sententiae,  indo¬ 
lem  morbi  contagiosam  esse  vehementer  contra¬ 
dicit.  Legionis  Dillonensis  medici  per  dies  vi- 
ginti  sex  quibus  morbus  grassatus,  muneri  suo 

haud  minus  quam  horas  sedecim  quotidie  impen¬ 
derunt  ;  neuter  tamen  febre  correptus  est. 

Qui  originem  morbi  contagio  attribuunt,  eum 
a  Gadibus  importatum  fuisse  perhibent.  Tes¬ 
timonia  omnia  ad  hanc  opinionem  facientia  per¬ 
scrutari,  nec  tempus  nobis  nec  opus  est  ;  satis 
tam  de  hac  re  quam  de  priore  importatione  con¬ 
tagii  a  Havanna  in  Gades,  in  libro  disertissimo 
Dom.  Bancroft  reperiatur.  Hic  animadver¬ 
tere  sat  erit,  ut  maxime  improbabile  sit,  homi¬ 
nem  unum  receptum,  adventus  etiam  momento, 
in  valetudinario  municipali,  toti  urbi  impertisse 
morbum  cujus  contagium  adeo  ignavum  esset 
ut  ad  regionem  meridionalem  vel  ad  isthmum 
sese  postea  extendere  nunquam  valeret :  sed  con¬ 
tagium  adeo  iners  ut  ab  anno  mdccciv  usque 
ad  annum  mdcccxi  dormiret,  ea  anni  tempestate 
qua  pestis  ipsa  vehementiam  refraenare  cogitur,  se 
ostendere  valuisse,  nobis  omnino  incredibile  vide¬ 
tur. 

PROPHYLAXIS. 

Omnibus  his  perpensis,  maturum  loco  quo 

t  » 

morbus  sese  ostenderit  discessum,  solam  progres¬ 
sum  ejus  cohibendi  rationem  esse  credimus.  In 
Calpe,  hoc  quantum  ad  milites  pertinet,  haud 
difficile  efficiatur  :  et  sine  dubio,  ad  cohibendum 
morbum  qui  etiam  in  valetudinariis  militaribus 
aegrotantium  partem  septimam  abripere  solet,  ali¬ 
quid  incommodi  perferre  velimus.  Quoniam  vero 
contagii  fautores  hanc  rationem  ut  vitas  omnium 
in  discrimine  conjicientem  strenuissime  oppug¬ 
nant  ;  hanc  difficultatem,  suspectis  ut  in  quaren- 
tena°  custoditis  removere  facile  est :  experientia 
timorem  vanum  fuisse  brevi  ostendet. 

Ad  reditum  ejus  arcendum,  noxia  supra  de¬ 
scripta  removere,  multum  profuturum  arbitra¬ 
mus,  et  quidem  ab  anno  mdcccxiv  hoc  consilio 
multum  effectum  est ;  quo  autem  successu,  quum 
febris  flava  ab  illo  anno  sese  in  maris  Mediter¬ 
ranei  oris  nusquam  ostenderit,  nondum  judicare 
possumus. 

